CELEX: C2006/143/32
Language: sk
Date: 2006-06-17 00:00:00
Title: Vec C-27/05: Rozsudok Súdneho dvora (prvá komora) z  27. apríla 2006  (návrh na začatie prejudiciálneho konania, ktorý podal Finanzgericht Hamburg) – Elfering Export GmbH/Hauptzollamt Hamburg-Jonas (Vývozné náhrady — Materiálna podmienka — Nariadenie (ES) č. 800/1999 — Hovädzie a teľacie mäso — Absencia dôkazu pôvodu výrobkov — Uplatnenie sankcií)

17.6.2006   
            
            
               SK
            
            
               Úradný vestník Európskej únie
            
            
               C 143/18
            
         Rozsudok Súdneho dvora (prvá komora) z 27. apríla 2006 (návrh na začatie prejudiciálneho konania, ktorý podal Finanzgericht Hamburg) – Elfering Export GmbH/Hauptzollamt Hamburg-Jonas
   (Vec C-27/05) (1)
   
   (Vývozné náhrady - Materiálna podmienka - Nariadenie (ES) č. 800/1999 - Hovädzie a teľacie mäso - Absencia dôkazu pôvodu výrobkov - Uplatnenie sankcií)
   (2006/C 143/32)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Hamburg
   Účastníci konania pred vnútroštátnym súdom
   
      Žalobca: Elfering Export GmbH
   
      Žalovaný: Hauptzollamt Hamburg-Jonas
   Predmet veci
   Návrh na začatie prejudiciálneho konania – Finanzgericht Hamburg – Výklad článku 5 ods. 4 a článku 51 ods. 2 nariadenia Komisie (ES) č. 800/1999 z 15. apríla 1999, ktorým sa ustanovujú spoločné podrobné pravidlá pre uplatňovanie vývozných náhrad na poľnohospodárske výrobky (Ú. v. ES L 102, s. 11; Mim. vyd. 03/025, s. 129) – Údaje vo vývoznom colnom vyhlásení týkajúce sa pôvodu výrobkov v Spoločenstve – Nepreukázanie pôvodu výrobku – Použiteľnosť sankcií
   Výrok rozsudku
   Vyhlásenie obsiahnuté vo formulári vývozného colného vyhlásenia, že výrobok, za ktorý sa požaduje náhrada, má pôvod v Spoločenstve, je súčasťou informácií, ktoré sa majú pod hrozbou sankcie poskytovať na základe článku 51 ods. 2 v spojení s článkom 5 ods. 4 nariadenia Komisie (ES) č. 800/1999 z 15. apríla 1999, ktorým sa ustanovujú spoločné podrobné pravidlá uplatňovania vývozných náhrad za poľnohospodárske výrobky.
   
      (1)  Ú. v. EÚ C 82, 2.4.2005.